《摸鱼儿 久不得林风信，赋此代柬》
清代·李佩金

夜窗虚、新正初破，惊心时序偷换。飞鸿去后无消息，误入谁家庭院。

春又转。盼不到、梅花反怪东风懒。吟魂销黯。正玉漏摇愁，翠烟迷梦，寒月照清怨。

并州剪，难剪缠绵心茧。相思婉转萦满。隔帷灯映屏纱淡，微逗春星数点。

离思远。共万缕、垂杨绿到江南岸。无眠忆遍。见烛泪成灰，香心已死，难道此情浅。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。